

 **REPUBLICA MOLDOVA  CONSILIUL\_RAIONAL TELENEȘTI**

 MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), consiliul.raional-telenesti@apl.gov.md consiliul@telenesti.md

 **Proiect**

**DECIZIE nr. 3/**

 din 29 iulie 2025

 **Cu privire la acordul de transmiterea în locațiune a spațiului neutilizat**

 În temeiul art.43 al. (1) lit. c) și e), art.46, al Legii nr.436/2006 privind administraţia publică locală,în conformitate cu prevederile art. 17 din Legea 121/2007 privind administrarea şi deetatizarea proprietăţii publice, pct.98, pct.13 și pct.20 al Regulamentului cu privire la modul de dare în locaţiune a activelor neutilizate, aprobat prin Hotărârea Guvernului nr.483/2008, ținând cont de Hotărârea Guvernului nr.136/2009 „Cu privire la aprobarea Regulamentului privind licitațiile cu strigare și cu reducere” pct.4 (b) și pct.11, examinând solicitarea cu privire la acordul de transmitere în locațiune a spațiului neutilizat nr. 269 din 10.07.2025, Consiliul raional,

**DECIDE:**

1. Se acceptă transmiterea în locațiune de către Liceului teoretic „Lucian Blaga” din or. Telenești a spațiului neutilizat, încăperea nr. 112 (bufet), cu suprafața de 21,0 m2, din bunul imobil cu nr. cadastral 8901227.139.01, proprietate publică a Consiliului raional Telenești, gestiunea Liceului teoretic „Lucian Blaga” din or. Telenești, amplasată la parterul imobilului, schema amplasării se anexează.

2. Directoarea Liceului teoretic „Lucian Blaga” din or. Telenești Va întreprinde acțiunile ce se impun, după cum urmează:

2.1. Va publica anunțul privitor la desfășurarea licitației „cu strigare”;

2.2. Va constitui Comisia de licitație pentru organizarea și desfășurarea licitației, în conformitate cu legislația în vigoare;

2.3. Va semna actele aferente licitației, inclusiv contractul de locațiune;

2.4. Va asigura primirea – predarea bunului menționat la punctul 1 în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.

3. Controlul executării prezentei decizii se pune în sarcina vicepreședintelui raionului pe probleme economice.

4. Prezenta decizie urmează a fi adusă la cunoştinţa titularilor funcțiilor vizate, se publică pe site-ul [www.telenesti.md](http://www.telenesti.md) şi intră în vigoare la data includerii în Registru de Stat al actelor locale.

 **Preşedintele şedinţei**

 **Secretarul Consiliului raional Vasilii BULAT**